《周平王庙》
清代·陈梓

不信东迁百战余，峨然庙貌托精庐。破除文武千年业，成就《春秋》一部书。

岂有《小弁》伤嫡庶，空闻《扬水》怨兵车。至今濒海遗民泪，禾黍离离洒故墟。

作者简介：（1683—1759）清浙江馀姚人，侨寓秀水，字俯恭，又字古铭，或古民，号一斋。从张履祥弟子姚瑚游。雍正间举孝廉方正不就。工书善诗词，行草直造晋入堂奥，善识别金石彝器。晚居临山，聚徒讲学。有《四书质疑》、《志仁困知记疑》、《重辑杨园年谱》、《删后诗文存》等。